อาหาร: รสชาติอาหารดี เทียบกับร้านอาหารเวียดนามอื่นๆ ร้านนี้อยู่ในระดับดีเลย ข้าวเปียกญวน น้ำซุปหอมอร่อยไม่ต้องปรุงเพิ่ม ให้เครื่องเยอะ เส้นนุ่ม เมนูขนมปากหม้อกุ้งยังอร่อยไม่สุด น้ำจิ้มหน้าตาแปลกกว่าร้านอื่น รสชาติพอใช้ได้ ยำสาหร่ายกรอบ น้ำยำรสชาติจัดจ้านมาก สาหร่ายทอดกรอบกำลังดี อีกเมนูบ้านๆที่สั่งคือข้าวผัดหมู หน้าตาของข้าวผัดมาแบบบ้านๆแต่อร่อยสุดๆ ไม่น่าเชื่อ 

สถานที่: อยู่เลยแยกเหม่งจ๋ายมาประมาณ 800เมตร ขับรถมามุ่งหน้าทางที่จะไปเลียบทางด่วนรามอินทรา ร้านจะอยู่ทางซ้ายมือ อยุ่ก่อนถึงข้ามสะพานข้ามคลอง ใกล้กับแบงค์กสิกรเลยค่ะ จอดรถริมถนน  บรรยากาศร้านจะจัดแบบเรียบง่าย สะอาดดี 

การบริการ: พนักงานบริการเร็วดี วันที่ไปทานคนนั่งเต็มทุกโต๊ะ อาหารก็รอไม่นาน ไม่มี service charge ด้วย

ราคา: ร้านนี้ราคาถูกมากกกก เมื่อเทียบกับรสชาติและปริมาณอาหารที่ได้ วันที่ไปทานอาหาร4อย่าง ทาน2คน อิ่มกำลังดี รวมทั้งหมด 300 บาท